CELEX: 62016TN0334
Language: sl
Date: 2016-06-20 00:00:00
Title: Zadeva T-334/16 P: Pritožba, ki so jo 20. junija 2016 vložile FN, FP in FQ zoper sodbo, ki jo je 11. aprila 2016 izdalo Sodišče za uslužbence v zadevi F-41/15 DISS II, FN in drugi/CEPOL

22.8.2016   
            
            
               SL
            
            
               Uradni list Evropske unije
            
            
               C 305/45
            
         Pritožba, ki so jo 20. junija 2016 vložile FN, FP in FQ zoper sodbo, ki jo je 11. aprila 2016 izdalo Sodišče za uslužbence v zadevi F-41/15 DISS II, FN in drugi/CEPOL
   (Zadeva T-334/16 P)
   (2016/C 305/61)
   Jezik postopka: angleščina
   
      Stranke
   
   
      Pritožnice: FN (Budimpešta, Madžarska), FP (Bratislava, Slovaška), FQ (Les Fonts Benitachell, Španija) (zastopnika: L. Levi in A. Blot, odvetnika)
   
      Druga stranka v postopku: Evropska policijska akademija (CEPOL)
   
      Predlogi
   
   Pritožnice Splošnemu sodišču predlagajo, naj:
   
               —
            
            
               razveljavi sodbo Sodišča za uslužbence z dne 11. aprila 2016 v zadevi F-41/15 DISS II, FN in drugi/CEPOL, in posledično,
            
         
               —
            
            
               razglasi ničnost sklepa CEPOL št. 17/2014/DIR z dne 23. maja 2014 o premestitvi CEPOL v Budimpešto, Madžarska, s 1. oktobrom 2014, s katerim so bile pritožnice obveščene, da „se bo neupoštevanje tega navodila štelo za odpoved z učinkom na dan 30. september 2014“,
            
         
               —
            
            
               razglasi ničnost odločb CEPOL z dne 28. novembra 2014 o zavrnitvi pritožb, ki so jih pritožnice zoper sklep z dne 23. maja 2014 vložile med 8. in 21. avgustom 2014,
            
         
               —
            
            
               CEPOL odredi nadomestitev premoženjske in nepremoženjske škode, ki so jo utrpele pritožnice,
            
         
               —
            
            
               CEPOL naloži plačilo stroškov, ki so nastali pritožnicam v zvezi s to pritožbo in v zadevi F-41/15 DISS II.
            
         
      Pritožbeni razlogi in bistvene trditve
   
   Pritožnice v utemeljitev pritožbe navajajo tri razloge.
   
               1.
            
            
               Prvi pritožbeni razlog: napačna uporaba prava v zvezi z uporabo člena 47 Pogojev za zaposlitev drugih uslužbencev Evropske unije (PZDU).
            
         
               2.
            
            
               Drugi pritožbeni razlog: napačna uporaba prava pri razlagi pogodbenih določil, ki vežejo pritožnice in CEPOL, in pridobljenih pravic pritožnic, izkrivljanje dejstev, kršitev obveznosti obrazložitve, kršitev načela enakega obravnavanja ter napačna uporaba prava pri uporabi načela dobrega upravljanja in dolžnosti skrbnega ravnanja.
            
         
               3.
            
            
               Tretji pritožbeni razlog: napačna uporaba prava pri presoji odškodninskih zahtevkov pritožnic.